ΚΑΝΟΝΙΣΜΟΣ (ΕΟΚ) αριθ. 4141/87 ΤΗΣ ΕΠΙΤΡΟΠΗΣ

της 9ης Δεκεμβρίου 1987

για τον καθορισμό των όρων υπαγωγής προϊόντων που προορίζονται για ορισμένες κατηγορίες αεροσκαφών ή πλοίων σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 11,

τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακομίσεως^(2), όπως τροποποιήθηκε τελευταία από τον κανονισμό (ΕΟΚ) αριθ. 1674/87, και ιδίως το άρθρο 57,

Εκτιμώντας:

ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου^(4), όπως τροποποιήθηκε τελευταία από τον κανονισμό (ΕΟΚ) αριθ. 3529/87^(5), έχει καθιερώσει το κοινό δασμολόγιο βάσει της ονοματολογίας της σύμβασης της 15ης Δεκεμβρίου 1950 σχετικά με την ονοματολογία για την κατάταξη των εμπορευμάτων στα δασμολόγια

ότι, βάσει του κανονισμού (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου^(6), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(7), ο κανονισμός (ΕΟΚ) αριθ. 2695/77 της Επιτροπής^(8), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, έχει καθορίσει τους όρους υπαγωγής προϊόντων που προορίζονται για ορισμένες κατηγορίες αεροδυνάμων ή πλοίων στο ευεργέτημα ευνοϊκού δασμολογικού καθεστώτος κατά την εισαγωγή

ότι ο κανονισμός (ΕΟΚ) αριθ. 2658/87 έχει καταργήσει και αντικαταστήσει, αφενός, τον κανονισμό (ΕΟΚ) αριθ. 950/68, υιοθετώντας τη νέα δασμολογική και στατιστική ονοματολογία που καλείται συνδυασμένη ονοματολογία, η οποία βασίζεται στη διεθνή σύμβαση σχετικά με το εναρμονισμένο σύστημα περιγραφής και κωδικοποίησης των εμπορευμάτων και, αφετέρου, τον κανονισμό (ΕΟΚ) αριθ. 97/69 ότι, συνεπώς, κρίνεται σκόπιμη, για λόγους σαφήνειας, η αντικατάσταση του κανονισμού (ΕΟΚ) αριθ. 2695/77, από ένα νέο κανονισμό που περιλαμβάνει τη νέα ονοματολογία καθώς και τη νέα νομική βάση ότι για τους ίδιους λόγους, πρέπει να περιληφθούν σ' αυτό το νέο κείμενο όλες οι μέχρι σήμερα επελθούσες τροποποιήσεις

ότι ο κανονισμός (ΕΟΚ) αριθ. 2658/87 προβλέπει ότι αναστέλλεται η είσπραξη των δασμών για τα προϊόντα που περιλαμβάνονται στο παράρτημα Ι τμήμα Α του παρόντος κανονισμού, όταν προορίζονται να συναρμολογηθούν στα αεροσκάφη που απολαμβάνουν δασμολογικής απαλλαγής ή που κατασκευάζονται στην Κοινότητα ότι το ευεργέτημα αυτής της αναστολής εξαρτάται από τους όρους που προβλέπονται από τις σχετικές κοινοτικές διατάξεις ότι υπόκειται επίσης σε τέτοιους όρους η υπαγωγή στο ευεργέτημα του ευνοϊκού δασμολογικού καθεστώτος των προϊόντων που προορίζονται να χρησιμοποιηθούν στα πολιτικά αεροσκάφη και που προορίζονται να ενσωματωθούν σε αυτά κατά τη διάρκεια της κατασκευής, επισκευής, συντήρησης, ανακατασκευής, μετατροπής ή μεταποίησής τους που αναφέρονται, αφενός, στον τίτλο ΙΙ σημείο Β των προκαταρκτικών διατάξεων της συνδυασμένης ονοματολογίας και, αφετέρου, στις αυτόνομες κοινοτικές αναστολές

ότι η συνδυασμένη ονοματολογία προβλέπει επίσης, στον τίτλο ΙΙ σημείο Α των προκαταρτικών διατάξεων, ότι ανα-

στέλλεται η είσπραξη των τελωνειακών δασμών για τα προϊ-

όντα που προορίζονται για ενσωμάτωση σε ορισμένα πλοία, για την κατασκευή, επισκευή, συντήρηση ή μεταποίησή τους, καθώς επίσης και για τα προϊόντα που προορίζονται για τον αφοπλισμό και τον εξοπλισμό των πλοίων αυτών ότι το ευεργέτημα αυτής της αναστολής εξαρτάται από τους όρους που προβλέπουν οι σχετικές κοινοτικές διατάξεις σε θέματα τελωνειακού ελέγχου του προορισμού αυτών των προϊόντων

ότι, για να εξασφαλιστεί ενιαία εφαρμογή της ονοματολογίας της συνδυασμένης ονοματολογίας, είναι αναγκαίο να θεσπι-

στούν διατάξεις που προσδιορίζουν αυτούς τους όρους

ότι ο κανονισμός (ΕΟΚ) αριθ. 4142/87 της Επιτροπής της 9ης Δεκεμβρίου 1987 για τον καθορισμό των όρων υπαγωγής ορισμένων εμπορευμάτων σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους^(9), ορίζει τους γενικούς όρους και συγχρόνως ελάχιστους όρους στους οποίους υπόκεινται τα εμπορεύματα αυτά ότι, συνεπώς, οι διατάξεις του εν λόγω κανονισμού εφαρμόζονται και για τα προαναφερόμενα προϊόντα

ότι, εντούτοις, όσον αφορά τα υλικά που αποστέλλονται αεροπορικώς από ένα κράτος μέλος σε άλλο για τη συντηρήση ή την επισκευή αεροδυνάμων, είτε στα πλαίσια συμφωνίας ανταλλαγών που αφορά αυτά τα υλικά είτε για τις δικές τους ανάγκες, από αεροπορικές εταιρείες που αναλαμβάνουν διεθνείς μεταφορές, ενδείκνυται να απλοποιηθούν οι διατυπώσεις που αφορούν την διαδικασία της εσωτερικής κοινοτικής διαμετακόμισης στο πλαίσιο της οποίας πραγματοποιείται η αποστολή αυτών των υλικών και να προβλεφθεί, λαμβανομένου υπόψη του ειδικού χαρακτήρα της μεταφοράς αυτών των υλικών, η εφαρμογή ελαστικότερης διαδικασίας από εκείνης του αντιτύπου ελέγχου T 5

ότι, εντούτοις, λόγω ιδιαζουσών απαιτήσεων κατά τη χρησιμοποίηση των προϊόντων που αποτελούν το αντικείμενο του παρόντος κανονισμού, πρέπει να θεσπιστούν ειδικές διατάξεις, αφενός, σχετικά με την παράταση της προθεσμίας χρησιμοποίησης του εμπορεύματος και, αφετέρου, σχετικά με τη διεύρυνση των δυνατοτήτων ως προς τη χρησιμοποίηση του εμπορεύματος για προορισμό διάφορο από εκείνον που προβλεπόταν ή την εξαγωγή εκτός του τελωνειακού εδάφους της Κοινότητας

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Ονοματολογίας και Κυκλοφορίας των Εμπορευμάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ίΑρθρο 1

Με την επιφύλαξη των διατάξεων των άρθρων 2 έως 10, ο κανονισμός (ΕΟΚ) αριθ. 4142/87 εφαρμόζεται στα προϊόντα που αναφέρονται στα παραρτήματα Ι και ΙΙ του παρόντος κανονισμού.

ίΑρθρο 2

Κατά παρέκκλιση από το άρθρο 5 του κανονισμού (ΕΟΚ) αριθ. 4142/87, η προθεσμία χρησιμοποίησης του εμπορεύματος είναι πενταετής.

ίΑρθρο 3

Κατά παρέκκλιση από το άρθρο 9 του κανονισμού (ΕΟΚ) αριθ. 4142/87, αλλά με την επιφύλαξη των διατάξεων που ισχύουν για τον έλεγχο των εμπορευμάτων κατά την εισαγωγή και την εξαγωγή, το αντίτυπο ελέγχου Τ^5 δεν απαιτείται για τη μεταφορά υλικών που αποστέλλονται αεροπορικώς από ένα κράτος μέλος σε άλλο, για την συντήρηση ή επισκευή αεροδυνάμων, είτε στα πλαίσια συμφωνίας ανταλλαγών που αφορούν αυτά τα υλικά είτε για τις δικές τους ανάγκες, από αεροπορικές εταιρείες που αναλαμβάνουν διεθνείς μεταφορές. Επιπλέον, γι' αυτά τα ίδια υλικά, οι διατυπώσεις σχετικά με τη διαδικασία της εσωτερικής κοινοτικής διαμετακόμισης απλουστεύονται σύμφωνα με τις διατάξεις των άρθρων 4 έως^8.

ίΑρθρο 4

Η αεροπορική φορτωτική ή το αντίστοιχο έγγραφο επέχει θέση διασάφησης ή εγγράφου Τ^2, με την προϋπόθεση ότι φέρει τουλάχιστον τις ακόλουθες ενδείξεις:

α)

την ονομασία της αποστέλλουσας αεροπορικής εταιρείας

β)

την ονομασία του αερολιμένα αναχώρησης

γ)

την ονομασία της παραλήπτριας αεροπορικής εταιρείας

δ)

την ονομασία του αερολιμένα προορισμού

ε)

την περιγραφή των υλικών

στ)

τον αριθμό των τεμαχίων.

Οι ενδείξεις που περιλαμβάνονται στο πρώτο εδάφιο μπορούν επίσης να παρουσιάζονται με την μορφή κώδικα ή με αναφορά σε συνημμένο έγγραφο.

Επιπλέον, η αεροπορική φορτωτική ή το αντίστοιχο έγγραφο πρέπει να αναφέρει στην εμπρόσθια σελίδα, με κεφαλαία γράμματα, μία από τις ακόλουθες ενδείξεις:

- Τ 2 - DESTINO ESPECIAL

- T 2 - SΖRLIGT ANVENDELSESFORMΕL

- T 2 - BESONDERE VERWENDUNG

- T 2 - ΕΙΔΙΚΟΣ ΠΡΟΟΡΙΣΜΟΣ

- T 2 - END-USE

- T 2 - DESTINATION PARTICULIΘRE

- T 2 - DESTINAZIONE PARTICOLARE

- T 2 - BIJZONDERE BESTEMMING

- T 2 - DESTINO ESPECIAL

ίΑρθρο 5

Η αεροπορική εταιρεία που αποστέλλει τα υλικά είναι ο κυρίως υπόχρεος για την διενέργεια της μεταφοράς.

ίΑρθρο 6

Σε κάθε κράτος μέλος, κάθε αεροπορική εταιρεία, αποστολέας η παραλήπτρια των υλικών που αναφέρονται στο άρθρο 3, θέτει στη διάθεση των αρμόδιων τελωνειακών αρχών, για τους σκοπούς του ελέγχου των πράξεων της κοινοτικής διαμετακόμισης, τα λογιστικά βιβλία που προβλέπονται στο άρθρο 3 παράγραφος 2 στοιχείο γ) του κανονισμού (ΕΟΚ) αριθ. 4142/87.

ίΑρθρο 7

1. Η αποστέλλουσα αεροπορική εταιρεία φυλάσσει ένα αντίτυπο της αεροπορικής φορτωτικής ή του αντίστοιχου εγγράφου, σαν λογιστικό στοιχείο, και θέτει, σύμφωνα με τους όρους που καθορίζονται από τις τελωνειακές αρχές του κράτους μέλους αναχώρησης, ένα άλλο αντίτυπο στη διάθεση του τελωνείου αναχώρησης.

2. Η παραλήπτρια αεροπορική εταιρεία φυλάσσει ένα αντίτυπο της αεροπορικής φορτωτικής ή του αντίστοιχου εγγράφου, σαν λογιστικό στοιχείο, και παραδίδει, σύμφωνα με τους όρους που καθορίζονται από τις τελωνειακές αρχές του κράτους μέλους προορισμού, ένα άλλο αντίτυπο στο τελωνείο προορισμού.

3. Με την επιφύλαξη των διατάξεων του άρθρου 3 παράγραφος 2 στοιχείο ε) του κανονισμού (ΕΟΚ) αριθ. 4142/87, τα υλικά που αναφέρονται στο άρθρο 3, που μεταφέρονται με την διαδικασία που καθιερώνει ο παρών κανονισμός, δεν προσκομίζονται ούτε στο τελωνείο αναχώρησης ούτε στο τελωνείο προορισμού.

ίΑρθρο 8

1. Ο κυρίως υπόχρεος εκπληρώνει τις υποχρεώσεις που τον βαρύνουν, σύμφωνα με το άρθρο 13 στοιχείο α) του κανονισμού (ΕΟΚ) αριθ. 222/77, όταν, αφενός, τα άθικτα υλικά και τα αντίτυπα της αεροπορικής φορτωτικής ή του αντίστοιχου εγγράφου, που αναφέρονται στο άρθρο 7 παράγραφος 2, τα οποία συνόδευσαν την αποστολή, παραδίδονται

στην παραλήπτρια αεροπορική εταιρεία, στους εγκεκριμένους από τις τελωνειακές αρχές του κράτους μέλους προορισμού χώρους και όταν, αφετέρου, τα υλικά αυτά καταχωρούνται στα λογιστικά βιβλία που προβλέπονται στο άρθρο^3 παράγραφος 2 στοιχείο γ) του κανονισμού (ΕΟΚ) αριθ. 4142/87.

2. Η παράδοση των υλικών, των αντίτυπων της αεροπορικής φορτωτικής ή του αντίστοιχου εγγράφου, καθώς επίσης η καταχώρηση που αναφέρεται στην παράγραφο 1, πρέπει να πραγματοποιούνται, το αργότερο σε προθεσμία πέντε ημερών από την ημερομηνία αναχώρησης του αεροσκάφους που μεταφέρει τα εν λόγω υλικά.

ίΑρθρο 9

Κατά παρέκκλιση από το άρθρο 9 παράγραφος 5 του κανονισμού (ΕΟΚ) αριθ. 4142/87, οι υποχρεώσεις που απορρέουν από τον εν λόγω κανονισμό μετατίθενται από την αποστέλλουσα στην παραλήπτρια αεροπορική εταιρεία, κατά τον χρόνο που αναφέρεται στο άρθρο 8.

ίΑρθρο 10

Κατά παρέκκλιση από το άρθρο 10 πρώτο εδάφιο και το άρθρο 11 παράγραφος 1 του κανονισμού (ΕΟΚ) αριθ. 4142/87,

η χρησιμοποίηση του εμπορεύματος για σκοπό άλλο από εκείνον που προβλέπεται στο ευνοϊκό δασμολογικό καθεστώς που αναφέρεται στο άρθρο 1 του εν λόγω κανονισμού, ή η εξαγωγή του εμπορεύματος εκτός του τελωνειακού εδάφους της Κοινότητας, είναι αποδεκτή από τις αρμόδιες αρχές, όταν δικαιολογείται, κατά την γνώμη τους, από οικονομικούς λόγους.

ίΑρθρο 11

Ο κανονισμός (ΕΟΚ) αριθ. 2695/77 καταργείται.

ίΑρθρο 12

Κάθε κράτος μέλος ενημέρωνει την Επιτροπή για τα μέτρα που λαμβάνει, σε επίπεδο κεντρικής διοίκησης, για την εφαρμογή του παρόντος κανονισμού.

Η Επιτροπή ανακοινώνει αυτές τις πληροφορίες αμέσως στα κράτη μέλη.

ίΑρθρο 13

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.

Βρυξέλλες, 9 Δεκεμβρίου 1987.

Για την Επιτροπή

COCKFIELD

Αντιπρόεδρος

ΣΠΑ:Λ888ΘΜΒΓ23.94

ΦΦ:^8ΘΓ0; ΣΕΤΘΠ:^01; Η ηε:^1317^μμ; 256^Υειλεν; 12682^Υειψηεν;

Βεδιενερ: ΘΤΕ0 Πρ.:^Β;

Κθνδε:^................................

(1) ΕΕ αριθ. L 256 της 7.^9.^1987, σ. 1.

(2) ΕΕ αριθ. L 38 της 9.^2.^1977, σ. 1.

(3) ΕΕ αριθ. L 157 της 17.^6.^1987, σ. 1.

(4) ΕΕ αριθ. L 172 της 22.^7.^1968, σ. 1.

(5) ΕΕ αριθ. L 336 της 26.^11.^1987, σ. 3.

(6) ΕΕ αριθ. L 14 της 21.^1.^1969, σ. 1.

(7) ΕΕ αριθ. L 191 της 19.^7.^1984, σ. 1.

(8) ΕΕ αριθ. L 314 της 8.^12.^1977, σ. 14.

(9) Βλέπε σελίδα 81 της παρούσας Επίσημης Εφημερίδας.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>